Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: Az adózás rendjéről szóló 1990. évi XCI. törvény (a továbbiakban: Art.) 4. §-ának (1) bekezdése kimondja, hogy ha e
Paragraph Index: 501

1995. május 4-én a Cosmorama Utazási Iroda ügyében Budapesti Rendőr-főkapitánysághoz címzett feljelentésére, másrészt 1996. május 26-án a Mediterrán Park Idegenforgalmi Kereskedelmi és Szolgáltató Rt. vezérigazgatója ellen az V. kerületi Rendőrkapitánysághoz címzett feljelentésére semmiféle választ nem kapott. A feljelentéseket követő tájékoztatást kérő levelei szintén megválaszolatlanok maradtak. Az országgyűlési biztos 1998. június 23-án kelt megkeresésében vizsgálat lefolytatására kérte fel a budapesti rendőrfőkapitányt. Levelére válasz nem érkezett, így 1998. október 1-jén az országos rendőrfőkapitányhoz fordult tájékoztatásért a vizsgálat eredményéről és a válasz elmaradásának okairól. Az országos rendőrfőkapitány megbízásából a Budapesti Rendőrfőkapitányság hivatalvezetője azt a tájékoztatást adta, hogy levelét adminisztrációs hiba miatt nem postázták. A mulasztás ügyében az országos rendőrfőkapitány utasítására a budapesti rendőrfőkapitány vizsgálatot rendelt el. A Mediterrán Parküdülő Rt. tulajdonosai ellen tett feljelentést követően az V. kerületi Rendőrkapitányság nem tájékoztatta a panaszost a nyomozás megindulásáról. A budapesti rendőrfőkapitány tájékoztatása alapján a nyomozás 1996. december 19-i felfüggesztéséről való értesítés pedig a „sértettek nagy száma” miatt nem mutatható ki a nyilvántartásból. A Cosmorama Utazási Iroda ügyében elrendelt nyomozásról a panaszos szintén nem kapott tájékoztatást. A nyomozás felfüggesztéséről való értesítésnek pedig szintén nincs nyoma a nyomozó hatóságnál. A panaszos állítása szerint egyik ügyben sem kapott semmiféle tájékoztatást a rendőrségtől. Így nyilvánvalóan el volt zárva jogai gyakorlásának lehetőségétől. Az országgyűlési biztos — az országgyűlési biztos általános helyettese OBH 251/1995. jelentésében foglaltakra figyelemmel — megállapította, hogy a büntetőeljárásról szóló törvényben biztosított jogok gyakorlása nem tehető függővé a sértettek számától. A beadványt tevőt a határozatok közlésének elmulasztásával nyilvánvalóan elzárták attól is, hogy jogorvoslathoz való jogát gyakorolja. Megállapította ezért, hogy az V. kerületi Rendőrkapitányság és a VI—VII. kerületi Rendőrkapitányság a feljelentő tájékoztatásának elmulasztásával visszásságot okozott a jogállamiság elvéből fakadó jogbiztonság követelményével, valamint a panaszos jogorvoslathoz való jogával összefüggésben. Ajánlásában az országgyűlési biztos felkérte az országos rendőrfőkapitányt a feltárt visszásság orvoslására. A rendőrfőkapitány az ajánlásban foglaltakra tekintettel utasította a budapesti rendőrfőkapitányt, hogy a panasszal érintett, illetőleg a folyamatban lévő valamennyi ügyben intézkedjen a jogszabályokban és más normákban előírt tájékoztatási kötelezettség teljesítéséről. OBH 5576/1997. A megszüntető határozat kézbesítésére vonatkozó tértivevények eltűnése a jogorvoslati joggal összefüggésben alkotmányos joghoz kapcsolódó visszásság megállapítására alkalmas a rendőrség eljárásában. A panaszos azért fordult az állampolgári jogok országgyűlési biztosához, mert 1993-ban egy márfai lakos — tartozás fejében — a lakásában lévő ingóságait elszállította. A rendőrség a feljelentése alapján indított nyomozást 1996-ban megszüntette, de a megszüntető határozatot csak 1998. július 20-án kapta kézhez. Az állampolgári jogok országgyűlési biztosának általános helyettese a panasz alapján vizsgálatot rendelt el. Ennek során tájékoztatást kért a Baranya Megyei Rendőrfőkapitányság vezetőjétől. A panaszos sertésfelvásárlással foglalkozó vállalkozó volt. Működése során jelentős tartozása keletkezett több sertéstenyésztővel szemben. Egyikük 1993. június 26-án a panaszos távollétében, lakásából a tartozás fejében 165 545 forint értékű ingóságot elszállított, emiatt a panaszos feljelentést tett a Siklósi Városi Ügyészségen. A Siklósi Rendőrkapitányság a feljelentés alapján nyomozást folytatott lopás vétségének gyanúja miatt, amit 1996. június 4-én bűncselekmény hiányában megszüntettek. A nyomozás során az elszállított ingóságokat lefoglalták és a panaszos részére kiadni rendelték. A felek közötti elszámolási vita rendezésére a polgári peres utat indítványozták. A panaszos a Siklósi Rendőrkapitányság intézkedései ellen több esetben élt panasszal a Baranya Megyei Ügyészségi Nyomozó Hivatalnál, a Baranya Megyei Rendőr-főkapitányságon, az ORFK Panaszok és Bejelentések Irodájánál és a belügyminiszternél. Beadványainak kivizsgálásáról tájékoztatást kapott, a vizsgálatok mulasztást, illetve törvénysértést nem állapítottak meg. Ebben az időben a panaszos ellen is büntetőeljárás folyt, állandó lakásán nem tartózkodott, több alkalommal változtatott lakóhelyet, csak egy pécsi postafiók számon volt elérhető. Az alapügy iratait a panaszos beadványai alapján több alkalommal küldték meg különböző szervekhez, így utólag nem volt tisztázható, hogy a megszüntető határozat kézbesítésére vonatkozó tértivevények hol tűntek el. Az állampolgári jogok országgyűlési biztosának általános helyettese megállapította, hogy ez a hiányosság a jogorvoslati joggal összefüggésben alkotmányos joghoz kapcsolódó visszásság megállapítására alkalmas, és az egyéb megállapításoktól függetlenül az ügyben érintett hatóságok terhére róható. Amikor az eljáró nyomozó a hiányosságot észlelte, haladéktalanul intézkedett annak orvoslására, ezért az állampolgári jogok országgyűlési biztosának általános helyettese emiatt ajánlást nem tett. 1999/79/II. szám A panaszos a vizsgálat idején is folyamatban lévő ügyekben akadálytalanul gyakorolhatta jogorvoslati jogait. Az országgyűlési biztos általános helyettese a vizsgálatot megszüntette. OBH 5650/1997. I. A védő kérdését sérelmező tanú panaszjogára való kioktatásának elmulasztása visszásságot okoz az Alkotmány 57. § (5) bekezdésében biztosított jogorvoslathoz való joggal összefüggésben. I. A beadványt tevő beadványában azt sérelmezte, hogy nyomozási eljárásban történt tanúkénti kihallgatásakor a gyanúsított ügyvédje faji előítéletre alapozott kérdést tett fel neki, az eljáró rendőrtiszt pedig nem utasította rendre. A beadványt tevő kezdeményezésére a Budapesti Ügyvédi Kamara megvizsgálta az ügyvéd cselekményét, de az eljárást a bejelentés megalapozatlanságra hivatkozva megszüntették. A Legfőbb Ügyészség az állampolgári jogok országgyűlési biztosa általános helyettese megkeresésére megállapította, hogy a nyomozó hatóság eljárást folytató tagja a kérdés elhangzását követően a védővel közölte, hogy a tanú felekezeti hovatartozása az ügy elbírálása szempontjából irreleváns, figyelmeztette a védőt, hogy hasonló kérdések feltevésétől és megjegyzésektől tartózkodjon, a tanút pedig kioktatta, hogy a kérdésre nem köteles válaszolni. Mindezek jegyzőkönyvezését külön kérelem nélkül szükségtelennek tartotta. A beadványt tevőt nem oktatták ki arra, hogy abban az esetben, ha a nyomozó hatóság tagjának intézkedését elégtelennek tartja, illetve a jegyzőkönyvbe vétel elmulasztása miatt az ügyészséghez panasszal fordulhat, ami a jogorvoslathoz való jogának gyakorlását meghiúsította, ezáltal visszásságot okozott. Teljes szöveg: 60. § OBH 8164/1997. Az Alkotmány 57. § (5) bekezdésében foglalt jogorvoslathoz való joggal összefüggésben visszásságot okoz, ha a nyomozó hatóság nem értesíti az érintetteket az iratoknak az eljárás lefolytatására illetékes szabálysértési hatósághoz való áttételről. A panaszos beadványa szerint családjával szemben hónapok óta különböző bűncselekményeket (pl. rongálást) követtek el, de feljelentéseit a rendőri szervek nem vizsgálták ki kellő alapossággal, és az eljárás eredményéről sem adtak tájékoztatást. Az állampolgári jogok országgyűlési biztosa a BRFK XXI. kerületi Rendőrkapitányságától megkért iratokból megállapította, hogy a panaszos, valamint házastársa és leánya 1997 szeptembere óta több alkalommal tett büntető feljelentést hol ismert, hol nem ismert személy ellen. Az

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes